b'\n_START_ARTICLE_\nU\xc5\xbemir\xc5\xa1tos ir pami\xc5\xa1usios\n_START_SECTION_\nTurinys\n_START_PARAGRAPH_\nPra\xc4\x97jus 3 metams po motinos mirties, Mer\xc4\x97 atvyksta mokytis \xc4\xaf mergin\xc5\xb3 internat\xc4\x85. Apgyvendinta kartu su Pole ir Tore, ji netrukus su jomis susidraugauja ir tampa vis stipr\xc4\x97jan\xc4\x8di\xc5\xb3 jausm\xc5\xb3 tarp dviej\xc5\xb3 mergin\xc5\xb3 liudininke. Pol\xc4\x97 su Tore nesislapsto nuo jos, ta\xc4\x8diau viskas pasikei\xc4\x8dia, kai merginas u\xc5\xbeklumpa Tor\xc4\x97s sesuo Elison. Polei nesvarbi aplinkini\xc5\xb3 nuomon\xc4\x97 ir ji pasiry\xc5\xbeusi atvirai prisipa\xc5\xbeinti apie savo jausmus, ta\xc4\x8diau Tor\xc4\x97, nor\xc4\x97dama i\xc5\xa1vengti apkalb\xc5\xb3, ima pasakoti per prievart\xc4\x85 tapusi aistros objektu ir nutraukia tarpusavio santykius. Gandai netrunka pasklisti, o Tor\xc4\x97, vis labiau saugodama savo reputacij\xc4\x85 ir nor\xc4\x97dama visiems \xc4\xafrodyti nesanti homoseksuali, pradeda susitikin\xc4\x97ti su netoliese esan\xc4\x8dios mokyklos aukl\xc4\x97tiniu D\xc5\xbeeiku. Pol\xc4\x99 visi atstumia, j\xc4\x85 palaiko tik Mer\xc4\x97, ta\xc4\x8diau bet kokie bandymai taikytis su Tore yra nes\xc4\x97kmingi._NEWLINE_Jausdamasi vieni\xc5\xa1a, Pol\xc4\x97 ima ie\xc5\xa1koti savo motinos, ta\xc4\x8diau gautas atsakymas, kad \xc5\xa1i ja nesidomi, galutinai sugniu\xc5\xbedo mergin\xc4\x85. Netekusi savo meil\xc4\x97s bei vis\xc5\xb3 atstumta, ji ry\xc5\xbetasi savi\xc5\xbeudybei...'